ডেনিস প্রাট

ডেনিস প্রাট (ওলন্দাজ: Dennis Praet; জন্ম: ১৪ মে ১৯৯৪) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটি এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলে থাকেন। ১৯৯৯–২০০০ মৌসুমে, বেলজীয় ফুটবল ক্লাব মটব্রুকের যুব পর্যায়ের হয়ে খেলার মাধ্যমে প্রাট ফুটবল জগতে প্রবেশ করেন; অতঃপর তিনি স্তাদ লোভেন, লোভেন, খেংক এবং আন্ডারলেখটের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১১–১২ মৌসুমে, আন্ডারলেখটের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ৫ মৌসুম অতিবাহিত করেছেন; এই ক্লাবের হয়ে তিনি ১০৬ ম্যাচে ১৪টি গোল করেছেন। পরবর্তীতে তিনি সাম্পদোরিয়ার হয়ে খেলেছেন। ২০১৯–২০ মৌসুমে, তিনি ১৯.২০ মিলিয়ন ইউরোর বিনিময়ে সাম্পদোরিয়া হতে ধারে ইংরেজ ফুটবল ক্লাব লেস্টার সিটিতে যোগদান করেছেন। ২০০৯ সালে, প্রাট বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৪ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১৫ ম্যাচে ২টি গোল করেছেন। ডেনিস প্রাট ১৯৯৪ সালের ১৪ই মে তারিখে বেলজিয়ামের লোভেনে জন্মগ্রহণ করেছেন এবং সেখানেই তার শৈশব অতিবাহিত করেছেন। প্রাট বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ এবং বেলজিয়াম অনূর্ধ্ব-২৩ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৯ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৮ বছরে ৫০ ম্যাচে অংশগ্রহণ করে ৭টি গোল করেছেন। ২০১৪ সালের ১২ই নভেম্বর তারিখে, ২০ বছর, ৫ মাস ও ২৯ দিন বয়সে, ডান পায়ে ফুটবল খেলায় পারদর্শী প্রাট আইসল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৭৬তম মিনিটে আক্রমণভাগের খেলোয়াড় খ্রিস্টিয়ান বেন্টেকের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি বেলজিয়াম ৩–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে প্রাট সর্বমোট ১ ম্যাচে অংশগ্রহণ করেছেন। ৩০ আগস্ট ২০২২ পর্যন্ত হালনাগাদকৃত। "Dennis Praet"। RSCA। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৬।  "১৯.২০ মিলিয়ন ইউরোর বিনিময়ে লেস্টার সিটিতে যোগদান"। সংগ্রহের তারিখ ২১ জুন ২০২০।  "Dennis Praet Signs For Leicester City On Permanent Deal"। Leicester City F.C.। সংগ্রহের তারিখ ৮ আগস্ট ২০১৯।  https://int.soccerway.com/matches/2014/11/12/world/friendlies/belgium/iceland/1908135/ https://www.worldfootball.net/report/freundschaft-2014-november-belgien-island/ https://www.transfermarkt.com/spielbericht/index/spielbericht/2511264 https://www.national-football-teams.com/matches/report/11681/Belgium_Iceland.html উইকিমিডিয়া কমন্সে ডেনিস প্রাট সংক্রান্ত মিডিয়া রয়েছে। ডেনিস প্রাট – ফিফা প্রতিযোগিতার রেকর্ড (ইংরেজি) ডেনিস প্রাট – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ডেনিস প্রাট (ইংরেজি) সকারবেসে ডেনিস প্রাট (ইংরেজি) বিডিফুটবলে ডেনিস প্রাট (ইংরেজি) ইইউ-ফুটবলে ডেনিস প্রাট (ইংরেজি) ট্রান্সফারমার্কেটে ডেনিস প্রাট (ইংরেজি) ওয়ার্ল্ডফুটবল.নেটে ডেনিস প্রাট (ইংরেজি) ইএসপিএন এফসিতে ডেনিস প্রাট (ইংরেজি) ন্যাশনাল-ফুটবল-টিমস.কমে ডেনিস প্রাট (ইংরেজি)